proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 18 de xaneiro de 2000 pola que se regula o concurso público para a concesión de subvencións a empresas privadas para fomenta-lo uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/03/2000

Advertidos erros na citada orde, publicada no Diario Oficial de Galicia, nº 31, do 15 de febreiro de 2000, cómpre face-la súa rectificación:
Na páxina 1.881, no artigo 7º, punto 10, parágrafo segundo, onde di: «As empresas individuais presentarán, no canto dos documentos especificados nos puntos 2, 3 e 5, unicamente unha fotocopia compulsada do NIF do titular», debe dicir: «As empresas individuais presentarán, no canto dos documentos especificados nos puntos 2 e 3, unicamente unha fotocopia compulsada do NIF do titular».
Na mesma páxina, artigo 8º, segundo parágrafo onde di: «...a partir do día seguinte ó da súa publicación no Diario Oficial de Galicia...», debe dicir: «... a partir do día seguinte ó da recepción da resolución polo solicitante».
ACORDO do 29 de febreiro de 2000, da Xunta Electoral Provincial da Coruña, polo que se fai pública a comunicación do director territorial de Radio Nacional de España en Galicia, na que anuncia as entrevistas que se realizarán os días 8, 9 e 10 de marzo, en Radio I de Radio Nacional de España en Galicia, entre as 13.50 e as 14 horas, a candidatos designados polo Bloque Nacionalista Galego, Partido dos Socialistas de Galicia-PSOE-progresistas e Partido Popular, respectivamente.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 02/03/2000

En cumprimento do previsto no parágrafo segundo da norma sexta da instrucción da Xunta Electoral Central do 13 de setembro de 1999 (BOE número 222, do 16 de setembro), dictada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedementos dos recursos contra actos dos medios de comunicación en período electoral, disponse a publicación no Diario Oficial de Galicia do anuncio de que Radio I de Radio Nacional de España en Galicia pretende realizar entrevistas os días 8, 9 e 10 de marzo, entre as 13.50 e as 14 horas, a candidatos designados polo Bloque Nacionalista Galego, Partido dos Socialistas de Galicia-PSOE-progresistas e Partido Popular, respectivamente.
De conformidade co establecido na mencionada instrucción, as entidades políticas afectadas poderán examina-la dita programación nas dependencias desta Xunta Electoral Provincial, sita no edificio da Audiencia Provincial, planta baixa, rúa Capitán Juan Varela, s/n desta cidade da Coruña, no prazo pleclusivo dun día desde a publicación deste acordo e formula-los recursos que consideren pertinentes.
A Coruña, 29 de febreiro de 2000.
Concepción Otero Piñeiro
Secretaria
CORRECCIÓN de erros.-Resolución do 12 de novembro de 1999, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2000 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/03/2000

Advertido erro na citada resolución, publicada no Diario Oficial de Galicia nº 229, do 26 de novembro de 1999, cómpre face-la seguinte modificación:
Na páxina 13.963, no anexo I, calendario laboral, provincia da Coruña, onde di: «83. Teo: 1 de xuño, Ascensión; 11 de novembro, San Martiño», debe dicir: «7 de marzo, martes de Entroido; 1 de xuño, Ascensión».
DECRETO 41/2000, do 25 de febreiro, polo que se aproba a modificación dos estatutos da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/03/2000

A Lei orgánica 11/1993, do 25 de agosto, da reforma universitaria, atribúelle ás universidades, dentro do marco da autonomía establecido no seu artigo 3º,
a elaboración dos seus propios estatutos. O contido deles esténdese ós demais puntos do artigo 3.2º da L.R.U. Trátase dunha potestade de autonormación que, atribuída pola propia L.R.U., é entendida como a capacidade do ente para dotarse da súa propia norma de funcionamento ou, o que é o mesmo, dun ordenamento específico e diferenciado.
A competencia para aproba-los estatutos das universidades galegas correspóndelle ó Consello da Xunta de Galicia, segundo establece o artigo 12 da Lei de reforma universitaria.
Tal autonomía fai que non sexan as universidades entes subordinados a outras administracións públicas, senón tan só ó ordenamento xurídico, de xeito que os supostos de fiscalización da súa actividade por outras administracións públicas deben establecerse expresamente na lei -dentro do marco constitucional- e, polo mesmo, interpretarse nos seus propios termos e non estenderse máis alá do especificado estrictamente nelas.
A Universidade da Coruña presentou perante a Consellería de Educación e Ordenación Universitaria unha reforma dos seus estatutos, aprobada polo seu claustro universitario, reunido en sesión extraordinaria do día 10 de novembro de 1999, e que modifica parcialmente os estatutos da universidade, aprobados mediante Decreto 253/1992, do 10 de setembro, e modificado segundo o Decreto 245/1998, do 30 de xullo, nos artigos que figuran no anexo deste decreto.
Na súa virtude, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vintecinco de febreiro de dous mil,
DISPOÑO:
Artigo 1º
Apróbase a modificación dos estatutos da Universidade da Coruña, coa redacción que figura no anexo deste decreto, e ordénase a súa publicación.
Artigo 2º
Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de febreiro de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ANEXO
TÍTULO II
Capítulo III
Sección 1ª
Artigo 63
2º A duración do mandato do rector será de catro anos, coa posibilidade de reelección.
Sección 5ª
Artigo 71
3º A duración do mandato do decano ou director será de tres anos, coa posibilidade de reelección.
DECRETO 40/2000, do 11 de febreiro, polo que se acepta a cesión a título gratuíto á Comunidade Autónoma de Galicia dunha parcela, sita nas Rodas, termo municipal de Vilanova de Arousa (Pontevedra), para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/03/2000

O Pleno da Corporación Municipal do Concello de Vilanova de Arousa, reunido en sesión ordinaria do día 26 de outubro de 1999, acordou ceder á Comunidade Autónoma de Galicia unha parcela, sita nas Rodas, no termo municipal de Vilanova de Arousa (Pontevedra), para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Vilanova de Arousa acordou a cesión, logo de deliberación do Consello da Xunta de Galicia na súa reunión do día once de febreiro de dous mil,
DISPOÑO:
Artigo 1º
Acéptase a cesión gratuíta dunha parcela sita nas Rodas s/n, no termo municipal de Vilanova de Arousa (Pontevedra), que a seguir se describe:
Parcela cunha superficie de 5.177 m que linda: ó norte, María del Carmen Castro Vicenti, Juan Pomares Viñas e Jaime Padín Viñas; ó sur, María del Carmen González Cores e Elisa Cardalda Ferro; ó leste, terreo municipal e Elisa Cardalda Ferro; e oeste, terreo municipal, Antonio Piñeiro Prado e Jesús Fiel López.
A parcela descrita, aparece inscrita a favor do Concello de Vilanova de Arousa e perténcelle en pleno dominio, por título de certificación administrativa de dominio conforme o artigo 206 da Lei hipotecaria, segundo consta no tomo 911, libro 119, folio 202, predio nº 12.863. 0 inscrición/anotación 1.
Artigo 2º
O terreo cedido destinarase á construcción dun centro de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, once de febreiro de dous mil.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 37/2000, do 18 de febreiro, polo que se modifica o Decreto 71/1999, do 18 de marzo, polo que se regulan as axudas a empresas xornalísticas e de radiodifusión.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 01/03/2000

Para adapta-la normativa ás novas tecnoloxías da información acórdase modifica-lo Decreto 71/1999, do 18 de marzo (DOG nº 63, do 5 de abril de 1999), para incluí-lo novo soporte de comunicación a través de internet.
Por todo o exposto, por proposta do conselleiro da Presidencia e Administración Pública e logo da deliberación do Consello da Xunta de Galicia na súa reunión do día dezaoito de febreiro de dous mil,
DISPOÑO:
Artigo único.-Modifica-lo artigo 1º para engadirlle un segundo parágrafo co seguinte teor: «Tamén poden ser beneficiarias das devanditas axudas as empresas que transmitan a súa actividade informativa diaria a través de internet».
Disposicións derradeiras
Primeira.-Facúltase o conselleiro da Presidencia e Administración Pública para o desenvolvemento e a execución do presente decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de febreiro de dous mil.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 2 de febreiro de 2000 pola que se fixa o prezo de venda ó público da publicación Macromagnitudes Agrarias 1997.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 02/03/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 2 de febreiro de 2000.
Cástor Gago Álvarez
Conselleiro de Agricultura, Gandería
e Política Agroalimentaria
ANEXO I
-Macromagnitudes agrarias 1997: 3.400 pesetas.
CORRECCIÓN de erros.-Orde do 14 de abril de 2000, conxunta das consellerías da Presidencia e Administración Pública e de Agricultura, Gandería e Política Agroalimentaria, pola que se aproban as bases que rexerán as convocatorias de axudas e de bolsas correspondentes ó Programa de Investigación Agraria do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/05/2000

Advertido erro na devandita orde, publicada no DOG nº 79, do martes, 25 de abril de 2000, é necesario face-la seguinte corrección:
-Na páxina 6.656, dentro do anexo II, punto 5 (contía das axudas), onde di: «A contía das axudas concedidas poderá acadar como máximo ata un 70% dos gastos necesarios para a consecución dos resultados finalistas obxecto do proxecto», debe dicir: «A contía das axudas concedidas poderá acadar como máximo ata un 70% dos gastos necesarios para a consecución dos resultados finalistas obxecto do proxecto no caso de investigación básica, e ata un 45% no caso de que se trate de investigación aplicada e desenvolvemento. Para tal efecto poderanse incluílos custos seguintes:».
ORDE do 15 de maio de 2000 pola que se establece a veda do polbo en augas da Comunidade Autónoma galega.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 25/05/2000

Os estudios biolóxicos e a experiencia do sector confirman que cara ó final da primavera e o comezo do verán, abunda extraordinariamente o polbo de pequeno tamaño, o que leva a que este se pesque en grandes cantidades, co conseguinte prexuízo para os recursos.
Por esta razón, parece aconsellable realizar en augas da Comunidade Autónoma de Galicia unha veda enfocada a esta especie, co fin de acadar unha recuperación das súas poboacións que permita un aumento dos tamaños de captura, o que redundará nunha mellora dos prezos ó pescador.
Por todo o exposto, por petición do sector,
DISPOÑO:
Artigo único.-Prohíbense as capturas do polbo (Octopus vulgaris) con calquera arte, así como o uso das artes de nasa do polbo, espello e raña en augas de competencia da Comunidade Autónoma galega, desde o 1 ó 30 de xuño (ámbolos dous inclusive) do presente ano.
Disposición derradeira
Facúltase o director xeral de Recursos Mariños para adoptar tódalas medidas necesarias para o
desenvolvemento da presente orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de maio de 2000.
Amancio Landín Jaráiz
Conselleiro de Pesca, Marisqueo e Acuicultura
DECRETO 118/2000, do 11 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 79 Zona Acción Especial 99 Navia de Suarna. Acondicionamento e mellora da estrada Navia de Suarna-Freixís-Silvouta-Vilaquinte e Donís.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/05/2000

A Deputación Provincial de Lugo, en sesión o día 19 de novembro de 1999, aprobou o proxecto 79 Zona Acción Especial 99 Navia de Suarna. Acondicionamento e mellora da estrada Navia de Suarna-Freixís-Silvouta-Vilaquinte e Donís e na sesión do 28 de febreiro de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 3 de maio de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terrenos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 79 Zona Acción Especial 99 Navia de Suarna. Acondicionamento e mellora da estrada Navia de Suarna-Freixís-Silvouta-Vilaquinte e Donís.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 119/2000, do 11 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 293 Plan Operativo Local 1999 Cospeito-estrada provincial da Feira do Monte á estrada Rozas-Abadín, punto quilométrico 3 ó 4,70.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/05/2000

A Deputación Provincial de Lugo, en data 10 de novembro de 1999, aprobou o proxecto: 293 Plan operativo local 1999 Cospeito-estrada provincial da Feira do Monte á estrada Rozas-Abadín, punto quilométrico 3 ó 4,70 e na sesión do 28 de febreiro de 2000, acordou solicitar da Xunta de Galicia a declaración de urxente ocupación dos bens e dereitos
afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 3 de maio de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 293 Plan operativo local 1999 Cospeito-estrada provincial da Feira do Monte á estrada Rozas-Abadín, punto quilométrico 3 ó 4,70.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 117/2000, do 11 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 294 Plan Operativo Local 1999 Foz-estrada provincial Ver-Vilaxuane (acceso a San Martiño) punto quilométrico 0,000 ó 3,400.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 26/05/2000

A Deputación Provincial de Lugo, con data do 2 de novembro de 1999, aprobou o proxecto 294 Plan Operativo Local 1999 Foz-estrada provincial Ver-Vilaxuane (acceso a San Martiño) punto quilométrico 0,000 ó 3,400 e na sesión do 24 de marzo de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 3 de maio de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do once de maio de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 294 Plan Operativo Local 1999 Foz-estrada provincial Ver-Vilaxuane (acceso a San Martiño) punto quilométrico 0,000 ó 3,400.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 125/2000, do 11 de maio, polo que se aproba a bandeira do Concello de Narón (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2000

O Concello de Narón (A Coruña) considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa bandeira.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e as funcións da Comisión de Heráldica da Xunta de Galicia.
Na súa virtude, visto o informe, con data do 26 de abril de 2000, emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil,
DISPOÑO:
Artigo único.-Aproba-la bandeira do Concello de Narón (A Coruña), que quedará organizada do seguinte xeito: sobre pano azul escuro, dúas chaves de amarelo dispostas á asta, paralelas á vaíña, encostadas e entretidas.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 124/2000, do 11 de maio, polo que se aproba o escudo heráldico do Concello de Mondariz-Balneario (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2000

O Concello de Mondariz-Balneario considerou conveniente adoptar unhas armas ou brasón propio, no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa peculiaridade. Para iso, e de acordo coas facultades que lle confiren as disposicións legais vixentes, elevou ó concello o informe histórico heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e outras entidades locais correspóndelle á Comunidade Autónoma gale
ga, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e no Decreto 369/1998, do 10 de decembro, polo que se regula a composición e as funcións da Comisión de Heráldica da Xunta de Galicia.
Na súa virtude, visto o informe favorable, con data do 26 de abril de 2000, emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil,
DISPOÑO:
Artigo único.-Aproba-lo escudo heráldico do concello de Mondariz-Balneario, que quedará organizado do seguinte xeito: de prata (branco), catro faixas ondadas de azur (azul) e brochante sobre o todo unha copa de ouro (amarelo) coa serpe enroscada de sinople (verde) e linguada de gules (vermello). Ó timbre, coroa real pechada.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 121/2000, do 11 de maio, polo que se aproba o escudo heráldico do Concello de Bande (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2000

O Concello de Bande (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, de data 26 de abril de 2000, emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil
DISPOÑO:
Artigo único.-Aproba-lo escudo heráldico do Concello de Bande (Ourense), que quedará organizado do seguinte xeito: de azur (azul), unha faixa ondeada de ouro (amarelo), acompañada en xefe de dúas crucetas patadas e na punta dunha aguia estendida, todo do mesmo. Ó timbre, coroa real pechada.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 123/2000, do 11 de maio, polo que se aproba o escudo heráldico do Concello de San Amaro (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2000

O Concello de San Amaro (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de representación dos emblemas heráldicos se presente e perpetúe a súa peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 369/1998, do 28 de novembro, e mais no Decreto 269/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe, do 26 de abril de 2000, emitido pola Comisión de Heráldica da Xunta de Galicia e por proposta do conselleiro de
Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil,
DISPOÑO:
Artigo único.-Aproba-lo escudo heráldico do Concello de San Amaro (Ourense), que quedará organizado do seguinte xeito: de sinople (verde), un sarmento coas súas follas e racio de ouro (amarelo), surmontado de tres torres de prata (branco). Ó timbre, coroa real pechada.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 122/2000, do 11 de maio, polo que se aproba o escudo heráldico do Concello de Avión (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/05/2000

O Concello de Avión (Ourense) considerou conveniente adoptar unhas armas e brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Visto o informe favorable, do 26 de abril de 2000, emitido pola Comisión de Heráldica da Xunta de Galicia, á proposta do Concello de Avión, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de maio de dous mil,
DISPOÑO:
Artigo único.-Aproba-lo escudo heráldico do Concello de Avión (Ourense), que quedará organizado do seguinte xeito: partido. Primeiro, de gules (vermello), trece bezantes de ouro (amarelo), segundo, cortado encaixado: de prata (branco), cunha andoriña de sable (negro) e prata e de sinople (verde) pleno. Entado en punta con ondas de azur (azul) e prata. Ó timbre, coroa real pechada.
Santiago de Compostela, once de maio de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Orde do 22 de marzo de 2000 pola que se modifican determinados preceptos da Orde do 1 de xullo de 1997, reguladora das modalidades de formalización do vínculo do pacto sobre selección temporal de determinados postos de traballo do persoal temporal das institucións sanitarias xestionadas polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 29/05/2000

Advertidos erros na Orde do 22 de marzo de 2000, da Secretaría Xeral da Consellería de Sanidade e Servicios Sociais e da División de Recursos Humanos do Servicio Galego de Saúde publicado no Diario Oficial de Galicia número 68, do 6 de abril de 2000, cómpre face-la seguinte corrección:
Na páxina 4.795, no anexo I (Nomeamento de persoal eventual para a cobertura de atención continuada dos dispositivos de atención urxente extrahospitalaria) suprímese o parágrafo: «Este nomeamento será compatible cos nomeamentos para a atención ordinaria no ámbito... de duración non superior a un mes».
RESOLUCIÓN do 29 de abril de 2000, conxunta das consellerías da Presidencia e Administración Pública e de Agricultura, Gandería e Política Agroalimentaria, pola que se adxudica a prórroga da bolsa de especialización de titulados superiores no eido da investigación agraria, convocada no anexo VI da Orde do 14 de abril de 2000 (Diario Oficial de Galicia do 25 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/05/2000

A Orde do 14 de abril de 2000 (DOG do 25 de abril), pola que se aproban as bases que rexerán as convocatorias de axudas para prórroga da bolsa correspondente ó Programa de Investigación Agraria do Plan Galego de IDT, prevé no anexo VI, a concesión da prórroga da bolsa de especialización de titulados superiores no eido da investigación agraria.
A única solicitude admitida para participar na dita convocatoria foi estudiada pola correspondente comisión designada para o efecto. De acordo coa proposta elaborada pola dita comisión.
RESOLVO:
Primeiro.-Concederlle-la prórroga da bolsa de especialización de titulados superiores no eido da investigación agraria a: Nuria Cid Álvarez.
Segundo.-No caso de producirse a renuncia á prórroga citada no punto primeiro, quedará esta deserta.
Terceiro.-Esta resolución pon fin á vía administrativa, contra ela poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Gali
cia, no prazo de dous meses contados a partir do día seguinte ó da publicación desta resolución no Diario Oficial de Galicia.
Santiago de Compostela, 29 de abril de 2000.
P.D. (Orde 14-4-2000, DOG do 25) P.D. (Orde 14-4-2000, DOG do 25)
José Mariano Pérez FernándezMiguel Ángel Ríos Fernández
Director xeral de Desenvolvemento RuralSecretario xeral de I+D
RESOLUCIÓN do 23 de maio de 2000, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo interposto por Manuel Casteleiro Maldonado e outros contra o Decreto 41/2000.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/05/2000

No Tribunal Superior de Xustiza de Galicia, Sala do Contencioso-Administrativo, Sección 1, tramítase o recurso nº 01/314/2000 interposto por Manuel Casteleiro Maldonado e outros contra o Decreto 41/2000, polo que se aproba a modificación dos estatutos da Universidade da Coruña.
O que se notifica para xeral coñecemento de tódalas persoas interesadas nese procedemento; emprazándoas para que poidan comparecer en legal forma perante os devanditos xulgado e recurso, no prazo de nove días; e facéndolles saber que de compareceren fóra do indicado prazo teránse por parte para os trámites non precluídos, e que de non comparecer oportunamente continuará a tramitación do procedemento sen a obriga de practicarlles ningunha notificación (artigos 49 e 50 da Lei 29/1998, do 13 de xullo, reguladora da xurisdicción contencioso-administrativa).
Santiago de Compostela, 23 de maio de 2000.
Máximo García Serrano
Secretario xeral da Consellería de Educación
e Ordenación Universitaria
CORRECCIÓN de erros.-Orde do 25 de febreiro de 2000 pola que se convocan bolsas para a realización dos traballos de recolleita da toponimia de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/05/2000

Advertido un erro na devandita orde, publicada no Diario Oficial de Galicia nº 44, do 3 de marzo, cómpre efectua-la oportuna corrección:
Na páxina 2.902, na base segunda, onde di: «... para o período comprendido entre o 1 de maio e o 31 de decembro de 2000, a razón de 250.000 ptas. mensuais,...», debe dicir: «... para o período comprendido entre o 1 de xuño e o 31 de decembro de 2000, a razón de 285.714 ptas. mensuais,...».
ORDE do 8 de maio de 2000 pola que se declara de interese galego a Fundación Neurológica Compostelana e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 29/05/2000

Con data do 26 de abril de 2000 foi publicada no Diario Oficial de Galicia a orde da Consellería da Presidencia e Administración Pública, do 12 de
abril de 2000, pola que se clasifica como de interese sanitario a Fundación Neurológica Compostelana, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos ten como obxecto o desenvolvemento das ciencias neurolóxicas e a súa proxección social.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Neurológica Compostelana ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Neurológica Compostelana no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, reformada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 8 de maio de 2000.
José María Hernández Cochón
Conselleiro de Sanidade e Servicios Sociais
ORDE do 22 de maio de 2000 pola que se modifica a do 15 de decembro de 1993, sobre delegación de atribucións no secretario xeral da Consellería de Familia, Muller e Xuventude.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 30/05/2000

A Consellería de Familia e Promoción do Emprego, Muller e Xuventude é o órgano da Administración autonómica ó que lle corresponde o exercicio das competencias e funcións en materia de políticas activas de emprego, familia, infancia e menores, muller e xuventude, de acordo co establecido no Estatuto de autonomía de Galicia e nos termos sinalados pola Constitución española, como así o recolle o Decreto 488/1997, do 26 de decembro, polo que se establece a súa estructura orgánica, modificado polo Decreto 117/1999, do 23 de abril.
A acumulación de funcións na titular da consellería e a conveniencia de imprimir unha adecuada axilización administrativa en beneficio tanto da Administración como dos administrados, sen mingua da necesaria garantía xurídica e do obrigado respecto ós principios que informan a actividade administrativa que recolle a nosa Constitución no artigo 103.1º, aconsellan delegar novas funcións no secretario xeral legalmente atribuídas á titular da consellería, que determina a Orde do 15 de decembro de 1993 (DOG nº 244, do 21 de decembro).
Na súa virtude e facendo uso das facultades que me confiren os artigos 38.43.3º e 44 da Lei 1/1983, do 22 de febreiro, reguladora da Xunta e do seu presidente, segundo a redacción que lle foi dada pola Lei 11/1988, do 20 de outubro, e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
DISPOÑO:
Artigo único.-Engádese a alínea f) ó artigo 1º da Orde do 15 de decembro de 1993, co seguinte texto:
«f) A resolución dos recursos administrativos que se interpoñan contra as resolucións dos órganos centrais e periféricos da consellería nos casos en que a delegación non estea prohibida expresamente».
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de maio de 2000.
Manuela López Besteiro
Conselleira de Familia e Promoción do Emprego,
Muller e Xuventude
ORDE do 8 de maio de 2000 pola que se declara de interese galego a Fundación Araduca no Camiño e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/05/2000

Con data do 3 de maio de 2000 foi publicada no Diario Oficial de Galicia a orde da Consellería da Presidencia e Administración Pública do 26 de abril de 2000 pola que se clasifica como de interese social a Fundación Araduca no Camiño, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto cubrir necesidades sociais, especialmente as de axuda e asistencia ó colectivo das persoas vellas e diminuídos físicos, psíquicos e sensoriais, así como as prestacións domiciliarias asistenciais e técnicas.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Araduca no Camiño ó cumpriren os seus estatutos ás prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Araduca no Camiño no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que
sinala o artigo 8 da Lei 7/1983, do 22 de xuño, de réxime das fundacións de interese galego, reformada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 8 de maio de 2000.
José María Hernández Cochón
Conselleiro de Sanidade e Servicios Sociais
ORDE do 28 de abril de 2000 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 30/05/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, despois do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións realizadas por esta consellería, que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 28 de abril de 2000.
Jesús Pérez Varela
Conselleiro de Cultura, Comunicación Social
e Turismo
ANEXO
Lost in Sound
Prezo (IVE incluído): 4.000 ptas.
Agenda 2000
Prezo (IVE incluído): 2.000 ptas.
RESOLUCIÓN do 10 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Antonio Taboada López.
SERVICIO GALEGO DE SAÚDE — III. OUTRAS DISPOSICIÓNS — 31/05/2000

No Xulgado do Contencioso-Administrativo de Lugo tramítase o recurso 210/2000, interposto por Antonio Taboada López contra a Resolución do 2 de febreiro de 2000 (DOG nº 33, do 17 de febreiro), pola que se dá publicidade ás puntuacións revisadas do segundo exercicio da fase de oposición do proceso selectivo para o ingreso no grupo auxiliar da función administrativa.
O que se notifica para xeral coñecemento de tódalas persoas interesadas no procedemento e se emprazan para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 10 de maio de 2000.
Valeriano Martínez García
Director xeral da División de Recursos Humanos